Long Gutnius (Mak i raitim, 6: 30-34) yumi harim sampela
gutpela edvais Jisas i laik givim long yumi.
Na tu, Jisas i skulim yumi long pasin blong em taim yumi gat nid long
en.
Yumi harim oslem ol aposel i kam bek long bikpela wokabaut
blong ol – we Jisas i ben salim ol i go blong autim Gutnius. Ol i stori long ol wok ol i bin mekim na long
olgeta tok i bin givim long ol manmeri.
Bihain dispela bikpela misin ol aposel i tait pinis na ol i laik malolo –
tasol planti manmeri i wok long i go i kam.
Na Jisas wantaim ol aposel i no gat taim blong kaikai! Jisas i save ol aposel i nidim sampela taim
blong malolo na em i marimari long ol aposel blong em. Em e tok olsem: “Yumi tasol i go long wanpela hap i no gat man, na bai yupela i ken malolo
liklik”. Na ol i amamas na ol i kisim
bot i go long wanpela hap i no gat man.
Ol bratasusa, planti taim yumi save bisi long planti
samting: long wok gaden, long wok opis, long wok, skul, long wok family – long kainkain
wok yumi save mekim. Tasol, Jisas i laik
marimari long yumi tu – olsem em i bin mekim wantaim ol aposel blong em. Na em i singautim yumi bai yumi go wantaim em
bilong malolo. Taim yumi save lotu o pre
o ritim Buk Baibel, yumi bihainim dispela tok bilong Jisas. Yumi malolo wantaim Jisas. Sapos yumi mekim olsem, orait yumi bai bel
isi long laip na sindaun blong yumi.
Jisas i laik bai ol pren bilong em i malolo ol wan wan
taim... tasol em yet i no save malolo, nogat.
Long dispela hap Gutnius (Mak i raitim) yumi harim olsem ol manmeri
blong olgeta taun i ran i go long dispela hap ol lain bilong Jisas i laik i go
long en, na ol i kamap paslain long Jisas.
Tasol Jisas i no rausim ol na tokim ol i mas i kam bek tumora,
nogat. Jisas i sori tru long ol bikos ol
i olsem sipsip i not gat wasman. Na em i
stat long givim planti tok long ol.
Jisas i save yumi mas malolo ol wan wan taim – tasol Jisas,
nogat. Em i stap redi oltaim blong harim
pre bilong yumi. Yumi no ken wari – Jisa
i stap oltaim redi long helpim yumi taim yumi gat nid long em.
Jisas,
em i gutpela wasman blong yumi ol sipsip blong banis blong em.
(Dispela em i skul mi bin givim long ol bilipmanmeri blong Ekari, Upper Mendi, 22 July 2012.)
tpi_Latn tpi_Latn tpi_Latn lim_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn